Zuma: ‘Studentebetogings teken van lewendige demokrasie’Jacob Zuma. Foto: Flickr/GovernmentZA Zuma het hoofde van Suid-Afrikaanse missies in die buiteland toegespreek tydens ŉ konferensie in Pretoria. Hy het gesê die teken van ŉ lewendige demokrasie in die land is dat Suid-Afrikaners daartoe neig om oor en oor te debatteer. “Dit is demokrasie. Jy kan nie verkeerd gaan nie. Jy kan nie net sê dit is wat ek wil doen nie. Wanneer iemand vra wat is aan die gang in Suid-Afrika en waarom daar betoog word, sê vir hulle dit is demokrasie. Wanneer hulle vra hoekom dit lyk asof die regerende party baklei, dan sê jy dit is demokrasie. Ons het oop sienings. Ons praat.” Volgens Zuma is die newe-effek van ŉ funksionele demokrasie dat prosesse langer neem. “Demokrasieë gaan deur moeilike tye, juis omdat hulle demokrasieë is. Slegs in ŉ outokratiese diktatorskap is daar geen probleme nie. Wanneer die heerser sê hy wil ŉ brug hier hê, is daar nie ŉ debat nie en die brug word gebou. Niemand sê daar is nie geld nie. Demokrasie is ŉ wonderlike stelsel, maar dit is noukeurig.” Zuma sê dinge beweeg stadig in ŉ demokrasie aangesien daar debat is. “Mense het verskillende sienings voordat hulle ŉ ooreenkoms bereik. Dit is waarom die basiese beginsel geld dat die meerderheid seëvier.”